Diari Oficial de la Generalitat Valenciana


Sumari del DOGV 7942, del 22-12-2016 (2016/9555)

RESOLUCIÓ de 16 de novembre de 2016, de la Direcció General d'Obres Públiques, Transport i Mobilitat, per la qual es convoca la realització de diverses proves tendents a l'obtenció o renovació de certificats acreditatius de formació en matèria de transports per a l'any 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9555


Data del document
:   16-11-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * examen

RESOLUCIÓ de 16 de novembre de 2016, de la Direcció General d'Obres Públiques, Transport i Mobilitat, per la qual es convoca la realització de diverses proves tendents a l'obtenció o renovació de certificats acreditatius de formació en matèria de transports per a l'any 2017. [2016/9555]  
En compliment del que disposa l'article 5 de l'Ordre 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
Així mateix, segons el que estableix l'Ordre de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.  
I finalment, d'acord amb el que disposa l'Ordre 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.  
El Reglament (CE) 1071/2009, del Parlament Europeu i del Consell, de 21 d'octubre de 2009, pel qual s'estableixen les normes comunes relatives a les condicions que s'han de complir per a l'exercici de la professió de transportista per carretera, ha substituït la denominació del requisit de la capacitació professional per a passar a utilitzar, en el seu lloc, la de competència professional, d'ús comú en la Unió Europea.  
  
Fent ús de les facultats conferides en virtut del que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Objecte de la resolució  
És objecte de la present resolució convocar les proves següents per a l'exercici 2017:  
1. Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals siga obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reial Decret 818/2009, de 8 de maig, pel qual s'aprova el Reglament general de conductors.  
  
2. Exàmens per a l'obtenció i renovació dels certificats de capacitació professional dels consellers de seguretat per al transport de mercaderies perilloses per carretera.  
3. Exàmens per a l'obtenció del certificat de competència professional per a l'exercici de les activitats de transport mercaderies i de viatgers per carretera.  
  
Segon. Presentació de sol·licituds  
1. Les sol·licituds per a l'obtenció del certificat d'aptitud professional acreditatiu de la qualificació inicial es presentaran segons el que disposa l'article 7 de l'Ordre 3/2010, de 18 de gener, de la Conselleria d'Infraestructures i Transports, que estableix:  
a) Les sol·licituds es tramitaran exclusivament per via telemàtica.  
b) Les sol·licituds d'inscripció s'hauran d'efectuar en els terminis que es detallen en l'annex III d'aquesta resolució.  
c) Per a l'efectiva inscripció s'haurà de consignar el número de la taxa de drets d'admissió a l'examen, així com la data de l'ingrés corresponent.  
d) La falta de justificació de l'abonament dels drets d'examen determinarà l'exclusió de l'aspirant.  
e) En cap cas la justificació del pagament dels drets d'examen substituirà el tràmit d'inscripció.  
f) El requisit indispensable per als aspirants que desitgen presentar-se a les proves d'obtenció del certificat d'aptitud professional serà haver superat el curs de qualificació inicial abans de la finalització dels terminis d'inscripció relacionats en l'annex III.  
g) Els aspirants hauran de residir a la Comunitat Valenciana, en cas contrari, caldrà ajustar-se al que disposa l'article 6.2 de l'Ordre 3/2010, de 18 de gener, llevat que tinguen l'autorització de l'òrgan convocant, circumstància que hauran de comunicar al tribunal de les proves amb antelació a la presentació de la sol·licitud.  
2. Obtenció i renovació dels certificats de capacitació professional de consellers de seguretat per al transport de mercaderies perilloses per carretera.  
Les sol·licituds per a l'obtenció i renovació dels certificats de capacitació professional de conseller de seguretat per al transport de mercaderies perilloses per carretera es podran presentar bé de forma telemàtica o segons el que disposa l'article 8 de l'Ordre de 24 de març de 2004, de la Conselleria d'Infraestructures i Transport, i en els terminis indicats en l'apartat corresponent de l'annex III.  
Aquestes sol·licituds s'hauran de realitzar per mitjà del model que s'adjunta en aquesta resolució i d'acord amb els criteris següents:  
a) Les sol·licituds es presentaran, degudament emplenades, en la Direcció General d'Obres Públiques, Transport i Mobilitat de la Conselleria d'Habitatge, Obres Públiques i Vertebració del Territori o en els serveis territorials de Transports de València, Alacant i Castelló o en la forma prevista en l'article 16.4 de la Llei 39/2015, d'1 d'octubre, del procediment administratiu comú de les administracions públiques, a excepció de la presentació en els registres electrònics per als quals la disposició final 7a estableix que els preceptes relatius a aquests produeixen efectes als dos anys d'entrada en vigor de la llei.  
  
b) Les sol·licituds aniran acompanyades d'una fotocòpia del document nacional d'identitat vigent només en aquells casos en què els interessats no hagen atorgat l'autorització expressa a l'òrgan gestor en la sol·licitud per a la consulta de dades referides a la identitat de la persona interessada i del justificant del pagament de la taxa per drets d'examen.  
  
c) En la sol·licitud s'haurà d'indicar un sol lloc de la Comunitat Valenciana per a assistir a les proves i no es podrà modificar posteriorment.  
d) En les sol·licituds s'haurà d'optar per presentar-se a l'examen global o a una especialitat, de manera que s'ompliran de manera clara marcant amb una creu l'opció d'examen triada.  
3. Obtenció del certificat de competència professional per a l'exercici de les activitats de transport interior i internacional de mercaderies i de viatgers per carretera.  
Les sol·licituds relatives a obtenció del certificat de competència professional per a l'exercici de les activitats de transport de mercaderies i de viatgers per carretera es podran presentar bé de forma telemàtica o segons el que disposa l'article 8 de l'Ordre de 16 de setembre de 1999, en els terminis indicats en l'apartat corresponent de l'annex III.  
  
En aquest últim cas, les sol·licituds per a prendre part en les proves que es convoquen hauran de realitzar-se per mitjà del model que s'adjunta en aquesta resolució, i d'acord amb els criteris següents:  
a) Les sol·licituds es presentaran, degudament emplenades, en la Direcció General d'Obres Públiques, Transport i Mobilitat de la Conselleria d'Habitatge, Obres Públiques i Vertebració del Territori o en els serveis territorials de Transports de València, Alacant i Castelló, o en la forma prevista en l'article 16.4 de la Llei 39/2015, d'1 d'octubre, del procediment administratiu comú de les administracions públiques, a excepció de la presentació en els registres electrònics per als quals la disposició final 7a estableix que els preceptes relatius a aquests produeixen efectes als dos anys d'entrada en vigor de la llei.  
  
b) Les sol·licituds aniran acompanyades d'una fotocòpia del document nacional d'identitat vigent només en aquells casos en què els interessats no hagen atorgat l'autorització expressa a l'òrgan gestor en la seua sol·licitud per a la consulta de dades referides a la identitat de la persona interessada i del justificant del pagament de la taxa per drets d'examen.  
c) En els casos en què el domicili que figura en el document acreditatiu de la identitat no siga d'un municipi de la Comunitat Valenciana s'haurà de presentar, a més, els documents que se citen en l'article 7 de l'esmentada Ordre de 16 de setembre de 1999 relatius a la residència habitual dels interessats. Només s'admetrà que el domicili és distint quan es done alguna de les circumstàncies següents: que l'aspirant acredite, per mitjà del certificat d'empadronament, que n'ha tingut el domicili en un lloc diferent, almenys, cent huitanta-cinc dies naturals de l'últim any, comptadors des del dia de finalització del termini de presentació de sol·licituds per a concórrer als exercicis o que l'aspirant acredite que, encara que haja tingut el seu domicili en un lloc distint menys de cent huitanta-cinc dies de l'últim any, s'ha vist obligat per raons familiars o professionals a canviar la seua residència. Aquesta última circumstància no s'entendrà complida quan es tracte d'una estada temporal en una localitat per a la realització d'una activitat de duració determinada. L'assistència a una universitat, escola o centres docents no implica el trasllat de la residència habitual.  
d) En la sol·licitud s'haurà d'indicar un sol lloc de la Comunitat Valenciana per a assistir a les proves i no es podrà modificar posteriorment.  
e) Les persones interessades no podran examinar-se de les dos modalitats en la mateixa convocatòria. Hauran d'optar per la modalitat de mercaderies o per la de viatgers.  
4. Per a la presentació telemàtica de les sol·licituds s'haurà de tindre en compte el que disposa l'ordre de 2 de juny de 2005, del conseller d'Infraestructures i Transport, per la qual es regula la presentació telemàtica de sol·licituds per a l'examen de competència professional per al transport de mercaderies i viatgers per carretera i de consellers de seguretat i la seua renovació.  
  
Tercer. Tribunal  
El tribunal serà únic per a totes les proves, en les diverses convocatòries, que s'estableixen en la present resolució, i la seua composició està arreplegada en l'annex I d'aquesta resolució.  
  
Quart. Documentació i material  
Els aspirants s'hauran de presentar en el lloc de realització de les proves proveïts de la documentació i material següents:  
- Document nacional d'identitat, número d'identificació d'estrangers o altres documents que acrediten fefaentment la seua identitat, vigents en el moment de realització de les proves.  
- Estris d'escriptura: llapis de mina núm. 2, goma d'esborrar i bolígraf.  
Durant la realització de l'examen no es permetrà la utilització de calculadora o de telèfon mòbil, ni dispositius informàtics.  
  
Cinqué. Realització dels exercicis  
1. Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dos hores.   
L'examen constarà de 100 preguntes tipus test cada una de les quals tindrà quatre respostes alternatives.  
Per als aspirants que tinguen la qualificació inicial en alguna de les dos modalitats (viatgers o mercaderies) i aspiren a obtindre el certificat en l'altra modalitat l'examen constarà de 25 preguntes.  
En ambdós casos, les respostes correctes es valoraran amb 1 punt i les incorrectes es penalitzaran amb 0,5 punts negatius. Les preguntes no contestades o que continguen més d'una resposta no puntuaran ni positivament ni negativament.  
Per a aprovar serà necessari obtindre una puntuació no inferior a la meitat del total de punts possibles.  
2. En les proves per a l'obtenció dels certificats de capacitació professional de conseller de seguretat per al transport de mercaderies perilloses per carretera, els participants disposaran d'un temps màxim de dos hores, excepte en el cas dels exàmens per a la renovació dels certificats, en els quals la duració de l'examen serà d'una hora com a temps màxim.  
a) La prova d'obtenció del certificat constarà de dos exercicis.  
El primer consistirà a contestar 50 preguntes tipus test, amb quatre respostes alternatives i només una d'aquestes serà la correcta.  
El segon, en el qual es permetrà la consulta de textos, excepte aquells en què figure la resolució als supòsits, consistirà en la realització d'un estudi o supòsit que, amb referència a l'àmbit del mode del transport i a l'especialitat corresponent, versarà sobre les tasques i obligacions a realitzar i/o complir pel conseller.  
Cada prova es valorarà de 0 a 100 punts i es considerarà superada quan s'obtinga una puntuació igual o superior a 50. Les respostes errònies no tindran penalització.  
b) La prova per a la renovació del certificat consistirà només en la realització de la prova tipus test, amb quatre respostes alternatives en què només una d'aquestes és la correcta. La dita prova es valorarà de 0 a 100 punts i es considerarà superada quan s'obtinga una puntuació igual o superior a 50. Les respostes errònies no tindran penalització.  
  
3. Respecte de les proves per a l'obtenció del certificat de competència professional per a l'exercici de les activitats de transport de mercaderies i de viatgers per carretera, els interessats disposaran d'un temps màxim de quatre hores, que es distribuirà en dos períodes de dos hores per a cada una de les dos parts (teoria i pràctica) de l'exercici.  
  
La primera part consistirà a contestar 100 preguntes tipus test, cada una de les quals disposarà de quatre respostes alternatives sobre el contingut de les matèries del programa que corresponga.  
La segona part consistirà a resoldre, per mitjà de càlcul matemàtic o una explicació escrita, sis supòsits pràctics que requerisquen l'aplicació de les matèries del programa a casos concrets  
En les preguntes tipus test, les respostes correctes es valoraran amb 0,04 i les incorrectes es penalitzaran amb 0,02 punts negatius. Les preguntes no contestades o que continguen més d'una resposta no puntuaran positivament ni negativament.  
En els supòsits pràctics cada un d'aquests es valorarà entre 0 i 1 punt.  
Per a aprovar l'exercici serà necessari obtindre una puntuació no inferior a 2, en la primera part, ni a 3, en la segona, i que la suma de les puntuacions obtingudes en ambdós parts siga igual o superior a 6.  
Els aspirants seran convocats a cada exercici en crida única i seran exclosos els que no compareguen.  
  
Sisé. Dates, hora i lloc de realització de les proves  
En tots els casos, el lloc de realització i l'hora d'inici de les proves s'anunciarà en la pàgina web www.habitatge.gva.es amb una antelació mínima de quinze dies. En el cas dels exàmens per a l'obtenció i la renovació dels certificats de competència professional de conseller de seguretat per al transport de mercaderies perilloses per carretera, es podran establir diferents horaris per a les diverses especialitats, les quals s'anunciaran, igualment, amb una antelació mínima de quinze dies abans de la realització dels exàmens, en la pàgina web www.habitatge.gva.es.  
La determinació de les dates de realització dels exàmens s'estableix en l'annex II d'aquesta resolució.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori, en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que es considere oportuna.  
  
El director general d'Obres Públiques, Transport i Mobilitat: Carlos Domingo Soler.  
  
  
Annex I  
  
El tribunal de les proves convocades està compost per:  
Tribunal titular  
President: Vicente Lacruz Cervera.  
Secretària: Elena Herrero García.  
Vocals: Néstor Casado Novella, Eva Font Espí, Pedro Luis García de Torres, José Miguel Martín Zamora i Marisa Zabala Salelles.  
Tribunal suplent  
Presidenta: Teresa Gras Huerta.  
Secretari: Francisco García López.  
Vocals: Carolina Casal Asensio, Lucía Giner Doménech, Rafael González Tur, Arturo Guixot Lillo i Pilar José Guerrero.  
  
  
ANNEX II  
  
Dates de realització de les proves d'obtenció del Certificat d'Aptitud Professional acreditatiu de la qualificació inicial.  
  
4 de febrer de 2017  
1 d'abril de 2017  
20 de maig de 2017  
8 de juliol de 2017  
23 de setembre de 2017  
25 de novembre de 2017  
  
  
Dates de realització de les proves d'obtenció i renovació dels certificats de capacitació professional de conseller de seguretat per al transport de mercaderies perilloses per carretera.  
  
20 de maig de 2017  
25 de novembre de 2017  
  
Dates de realització de les proves d'obtenció del certificat de competència professional per a l'exercici de les activitats de transport de mercaderies i de viatgers per carretera.  
  
20 de maig de 2017  
25 de novembre de 2017  
  
  
ANNEX III  
  
Certificat d'aptitud professional (CAP)  
  
Inici de presentació d'instàncies Fi de presentació d'instàncies Data d'examen  
02.01.2017 16.01.2017 04.02.2017  
22.02.2017 08.03.2017 01.04.2017  
19.04.2017 03.05.2017 20.05.2017  
07.06.2017 21.06.2017 08.07.2017  
21.08.2017 04.09.2017 23.09.2017  
26.10.2017 09.11.2017 25.11.2017  
  
  
  
Competència professional per al transport de mercaderies i de viatgers per carretera  
  
Inici de presentació d'instàncies Fi de presentació d'instàncies Data d'examen  
1 de abril de 2017 20 de abril de 2017 20 de mayo de 2017  
1 de octubre de 2017 20 de octubre de 2017 25 de noviembre de 2017  
  
  
  
Consellers de seguretat per al transport de mercaderies perilloses per carretera  
  
Inici de presentació d'instàncies Fi de presentació d'instàncies Data d'examen  
1 de abril de 2017 20 de abril de 2017 20 de mayo de 2017  
1 de octubre de 2017 20 de octubre de 2017 25 de noviembre de 2017